गंदगी उठाने पर रायपुर अराईयां में युवाओं ने खुद की सफाई
बेगोवाल | नडालाके गांव रायपुर अराईयां के लोग पिछले 10 सालों से नर्क भरी जिंदगी जीने को मजबूर है। सड़क और गांव की फिरनी बार-बार उंची होने से अंदरुनी गलियां नीचे हो गई हैं और गांव के सीवरेज का पानी गलियों में रहा है। इससे उठने वाली बदबू बिमारियों को न्यौता दे रही हैं। गांववासी सर्बजीत सिंह घुम्मण, हरजीत सिंह चीमा, वरिंदर कुमार, गुरविंदर सिंह चीमा, पूर्व सरपंच कुलवीर सिंह, स्टीफन काला ने बताया कि पंचायत की ओर से इस तरफ ध्यान ने देने के कारण ऐसा हो रहा है। उन्होंने बताया कि गलियों का लेवल छप्पड़ से नीचे है। पंचायत की ओर से छप्पड़ की सफाई करने को लेकर गांव के कुछ नौजवानों ने गलियों से कीचड़ उठाने और गंदे पानी की निकासी के लिए खुद सफाई का बीड़ा उठाया। पिछले एक सप्ताह से गांव में सफाई कर रहे हैं। गांव के सरपंच ज्ञान सिंह ने कहा कि जल्द ही गंदे पानी की निकासी के लिए उचित प्रबंध किए जाएंगे।
hin_Deva hin_Deva